Trekanten (Aalborg Øst)

Trekanten – bibliotek & kulturhus er et lokalt multihus beliggende i Aalborg Øst. Foruden et bibliotek og udnyttelsen som kulturhus, er det også en café der arrangerer fællesspisning på hverdage, samt et Makerspace hvor man kan 3D printe og laserskære.

Historie 
Trekanten blev indviet i maj 1984 som "familie- og aktivitetscenter", og det var en selvejende institution med vedtægter og bestyrelse under Socialforvaltningen. Trekantens aktiviteter omfattede bl.a. værksteder, mødelokaler, café, børnehave og ungdomsklub. Funktionen som mødested ændrede sig i takt med, at de omkringværende boligforeninger byggede fælleshuse. Skole-og Kulturforvaltningen ændrede I 1997 huset til "kultur- og foreningshus". Siden da har Trekanten været en kommunal institution under Sundheds- og Kulturforvaltningen. I 2006 flytter lokalbiblioteket ind efter om- og tilbygninger året før, og Trekanten gennemgik en ny transformation til et "bibliotek & kulturhus" med følgende visioner
 Trekanten er lokalområdets kultur-og info-center, hvis målsætning er at "understøtte borgerne i at realisere deres kulturelle projekter indenfor kultur, viden, teknologi og bæredygtighed."
 Et naturligt samlingssted for kulturelle oplevelser, aktiviteter, kurser, møder og samvær
 Et sted man henter information på såvel det fysiske som det digitale bibliotek
 Et omdrejningspunkt for samarbejde, koordinering og formidling om/af kulturelle tilbud
 Trekanten er lokalområdets "fyrtårn", som:
 Markerer sig med arrangementer og initiativer, der synliggør lokalområdet positivt
 Styrker den lokale identitet og bydelens image
 Fremtræder fysisk som bydelens vartegn
 Trekanten indgår i Aalborgs samlede kulturbillede, og det
 Supplerer øvrige kulturtilbud i Aalborg
 Udgør en del af den kulturpolitiske mangfoldighed i Aalborg
Den 1. januar 2010 blev Trekanten – bibliotek & kulturhus en fuldt integreret institution med én leder, ét budget og alle medarbejdere ansat under Kultur- og Fritidsafdelingen i Aalborg Kommune. Derudover indgik Trekanten en udviklingsaftale med Skole- og Kulturforvaltningen gældende for 2008-2011, og i tilknytning til aftalen blev der lavet en samarbejdsaftale med Aalborg Bibliotekerne. 

I 2013 blev Trekanten udvidet med en ny tilbygning ud mod Astrupstien i forbindelse med en større renovering af huset.  Tilbygningen bruges indgang og ellers hovedsageligt til møder og arrangementer og bliver kaldt "Orangeriet" grundet den orange gulvbelægning.

Benyttelse 
Nogle af de ting som Trekanten bliver benyttet til er:

Bibliotek 
Biblioteket er en filial af Aalborg Bibliotekerne. Der er adgang til biblioteket i de samme åbningstider som Trekanten, da en del af åbningstiden er selvbetjent.

Faste arrangementer 
På Trekanten finder en række faste arrangementer sted, nogle hver hvert år, som f.eks. loppemarkeder, fællesspisning, fastelavn og Julemandens værksted hver 1. lørdag i december.

Foreninger 
Et par foreninger har også til huse i Trekanten. Det er Foreningen Grønlandske Børn der har en afdeling og Kvarterværkstedet.

Lokaler 
For foreninger og borgere er det muligt at låne et lokale gratis. De indgår også gerne i et kulturelt samarbejde, hvis man har en god idé.

1. marts 2018 indviede Trekanten et nyt Makerspace 9220, - et værkstedstilbud,. hvor man kan printe 3D, laserskære og meget andet.

Kilder

Referencer

Eksterne links 
 

Kultur i Aalborg
Biblioteker i Aalborg